|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **DJEČJI VRTIĆ ISKRICA** Ante Starčevića 1, Lipovljani

|  |  |
| --- | --- |
| **Broj RKP-a:** | **38358** |
| **Matični broj:** | **01343980** |
| **OIB:** | **44603469381** |
| **Razina:** | **21** |
| **Šifra djelatnosti:** | **8510** |
| **Šifra grada/opć.:** | **232** |

 |
| Bilješke  |
| Izvještaj za razdoblje od 1.1.-31.12.2023.g. |

Sukladno Pravilnik o financijskom izvještavanju u proračunskom računovodstvu – pročišćeni tekst (Narodne novine, br. 3/15, 93/15, 135/15, 2/17, 28/17, 112/18, 126/19, 145/20 ,31/21 i 37/22) sastavljene su ove *Bilješke radi usporedbe i obrazloženje razlika u odnosu na prethodno razdoblje i planirano razdoblje uz slijedeće obrasce kako slijedi;*

1. **Izvještaj o prihodima i rashodima, primicima i izdacima**

Prihodi/ Prihodi i primici poslovanja

**Račun 6-** Prihodi poslovanja iznose =177.789,46€ , 11,7% veća realizacija u odnosu na prethodnu godinu istog obračunskog razdoblja. Prihod za redovnu djelatnost od nadležnog proračuna veći je radi povećanja osnovice za obračun plaće u skladu sa povećanjem zakonske minimalne plaće i Odluke o povećanju osnovice za obračun plaća. Veći je prihod iz tekućih donacija Ministarstva znanosti i obrazovanja (*u daljnjem tekstu MZO*) , prema Uredbi o kriterijima i mjerilima za utvrđivanje sredstava za fiskalnu održivost dječjih vrtića (NN 109/23) i Odluci o dodjeli sredstava za fiskalnu održivost dječjih vrtića za pedagošku godinu 2023./2024. (NN 155/23)isto tako i Ugovorom sa Središnjim državnim uredom za demografiju i mlade za sufinanciranje materijalnih rashoda za pedagošku 2022/2023. g.

**Računi skupine 63- Pomoći iz inozemstva i od subjekata unutar općeg proračuna** =1.498,00€

Pomoći proračunskim korisnicima iz proračuna koji im nije nadležan, sredstva su od MZO za programe sukladno odluci o rasporedu sredstava programa javnih potreba u predškolskom odgoju te po programu predškolskog odgoja djece predškolske dobi s teškoćama u razvoju, sredstva su namijenjena uglavnom za nabavu didaktike za predškolski program

**Računi skupine 64 – Prihodi od imovine** =1,99€ kamate su na sredstva po viđenju na žiro računu

**Računi skupine 65- Prihodi od upravnih i administrativnih pristojbi** =26.754,48€

Prihod je od sufinanciranja roditelja za boravak djece u vrtiću manje je izvršen u odnosu na prethodnu godinu iz razloga što se usluga za mjesec svibanj nije fakturirala u skladu sa ugovorom sa Središnjim državnim uredom za demografiju i mlade koji će sufinancirati materijalne rashode.

**Računi skupine 67 -Prihodi iz nadležnog proračuna** =149.534,99€

Prihodi iz nadležnog proračuna za financiranje rashoda poslovanja su veći za 18,3% radi usklađivanja plaća sa većom osnovicom koju čini minimalna plaće u RH i veći iznosi neoporezivih naknada materijalnih prava. Nadalje pored sredstava iz općinskog proračuna u iznosu od 107.170,12€, knjižena su sredstva SDUDM od 29.040,00€ koja su u cijelosti utrošena te od MZO prema Uredbi o kriterijima i mjerilima za utvrđivanje sredstava za fiskalnu održivost dječjih vrtića (NN 109/23) i Odluci o dodjeli sredstava za fiskalnu održivost dječjih vrtića za pedagošku godinu 2023./2024. (NN 155/23) doznačen je iznos od 13.324,87€ iz općinskog proračuna za rashode za zaposlene i materijalne rashode sukladno planiranim pozicijama

**Rashodi poslovanja /Rashodi poslovanja** su izvršeni u iznosu od =178.459,78€

**Računi i skupine 31-**  **Rashodi za zaposlene** u iznosu od =142.190,03€ izvršeni su za 14,1% više u odnosu na prethodnu godinu za prosječan broj od 8 zaposlenih od čega 6 zaposlenih na neodređeno vrijeme i dvoje na određeno vrijeme. Povećanje osnovice za obračun plaća utječe na veći indeks pokazatelja u odnosu na prethodnu godinu , naime početkom 2023.g. jedna odgajateljica je u mirovini te se tijekom prvog polugodišta zapošljavaju osobe na pola radnog vremena na određeno vrijeme te jedna pripravnica sve do ljetnih mjeseci. Nova pedagoška godina počinje sa 3 nove odgajateljice( jedna na neodređeno a dvije na određeno radno vrijeme)

Doprinosi na plaće 311- sve sukladno povećanoj osnovici i broju zaposlenih

**Računi skupine 32-Materijalni rashodi** =35.717,07€izvršenje je za 18,0% više u odnosu na prethodnu godinu kako slijedi;

**Račun 321** Naknade troškova zaposlenima =6.231,61€ , odnosi se na službena putovanja radi odlaska ravnateljice na trodnevni seminar , naknade su u smislu troškova za loko vožnju prilikom obavljanja redovnih obveza i nabava u Novskoj ili Kutini te radnih sastanaka ravnateljice DV u MUP-u , te naknade za prijevoz za dolazak na posao i odlazak s posla čiji je indeks u porastu radi novih zapošljavanja

**Račun 322** Rashodi za materijal i energiju =21.376,42€ izvršenje u odnosu prethodnu godinu veće je za 19,5% - što znači da su rashodi za namirnice veći u odnosu na prethodnu godinu radi dobivenih sredstava od MZO za fiskalnu održivost a rashodi energije bilježe porast radi povećanja cijena roba i usluga na tržištu, rashodi za nabavu radne obuće povećani su radi novo zaposlenih a radi novih izvora financiranja fiskalne održivosti .

**Račun 323** Rashodi za usluge =3.397,02€, izvršenje je manje za 20,70% u odnosu na prethodnu godinu

Usluga telefona, pošte i prijevoza - izvršenje je manje za 12,40% u odnosu na prethodnu godinu radi umanjene tarife

Usluga tekućeg i investicijskog održavanja smanjeni su kako je prilikom adaptacije zgrade instalacija i opreme sve obnovljeno , usluga promidžbe i informiranja nije bilo u 2023.g.jer se prethodnoj godini raspisivao natječaj za ravnatelja

Komunalne usluge , usluge su vodoopskrbe i iznošenja i odvoza komunalnog otpada te usluge deratizacije, dezinfekcije i dezinsekcije

Zdravstvene i veterinarske usluge , usluge su za mikrobiološki preglede sukladno zakonskim obvezama i standarda rada Dječjeg vrtića ,povećanje je radi povećanja cijena usluga

Intelektualne i osobne usluge , rashodi su za usluge obavljanja poslova zaštite na radu sukladno zakonskim propisima i isplaćenog ugovora o djelu za pedagoga stručnog suradnika.

**Račun 329** Ostali nespomenuti rashodi poslovanja=4.712,02€

Premije osiguranja –veći su računi za police osiguranja sklopljene su za osiguranje djece, zaposlenih , te imovine

Ostali nespomenuti rashodi poslovanja - RTV pristojbe, usluge korištenja e servisa FINA-e , razlika u povećanju nastala je nabavom didaktike za program „predškole“ iz izvora Ministarstva obrazovanja i znanosti iz redovnih doznaka te iz prenijetih sredstava iz prethodne godine

**Račun 343** Financijski rashodi =552,68€ bankarske su usluge platnog prometa, indeks smanjenja iznosi 1,10% ovisno o prometu i transakcijama , naplati certifikata i poslovne kartice na godišnjoj razini

**Račun 422** Uredska oprema i namještaj- za razliku od prethodne godine u tekućoj godini nabavljeno je prijenosno računalo za potrebe rada odgojitelja u dječjim grupama, računalna oprema nabavljena je iz sredstava MZO po Uredbi i Odluci za fiskalnu održivost vrtića

**Rezultat poslovanja**

Sučeljavanjem ukupnih prihoda od 177.789,46€ sa rashodima od 179.659,58€ dobiven je manjka od 1.870,12€. Dodavanjem prenesenog viška prihoda iz prethodne godine od 3.168,73€

rezultat poslovanja iznosi 1.298,61€ viška prihoda , višak je prihod od uplate roditelja za boravak djece u vrtiću koji će se rasporediti za plaćanje materijalnih rashoda u mjesecu siječnju 2024.g. za račune iz prosinca 2023.g.

**Aktivnosti u 2023.g.**

U 2023.g. sredstva su u velikoj mjeru utrošena za tekuće i rutinske poslove.

Sredstva se kontinuirano troše za nabavku potrebnih didaktičkih materijala koje odgajateljice koriste u raznim aktivnostima sa djecom ( krep papir, medicinski štapići- za štapne lutke, krede u boji, stiropor – za izlaganje radova, filc – za izradu lutaka.

Kupljeni su i bicikli bez pedala za poticanje i usavršavanje ravnoteže i koordinacije kod djece.

Nabavljene su razne plastične, drvene i metalne kutijice( velike i male) za sortiranje i slaganje dječjih igračaka u ormarima i policama, važno za razvijanje sposobnosti klasifikacije i sortiranja.

Za aktivnosti u dvorištu nabavljena su pomagala za igre u pijesku, lopte i neke didaktičke igre koje kod djece potiču na spretnost i važne su za razvoj motorike i koordinacije (čunjevi, plastični poligon, male i velike loptice za nošenje i bacanje, reketi za loptice )

Za potrebe u kuhinji kupljeni su metalni tanjuri plitki i duboki, zdjele za salatu, bokali za vodu ( za samoposluživanje djece), metalne žlice i vilice. Razlog nabavke je veći broj djece i veći broj mjesta za serviranje ( poticaj za samoposluživanje i samostalnu uzimanje hrane i vode).

**Aktivnosti po mjesecima:**

Siječanj: Organizirana su zajednička druženja roditelja i djece na način da zainteresirani roditelji dođu u grupu i druže se sa nama, aktivno sudjeluju u ponuđenim aktivnostima i sami budu kreatori raznih igara.

Voditelji aktivnosti su : zainteresirani roditelji , odgajatelji i djeca svih skupina vrtića

Veljača: Izrada fašničkih maski i ostalih rekvizita potrebnih za maskiranje. Kupovina svih potrebnih materijala za izradu maski (trakice, kartoni, šljokice, svjetleći ukrasi, ….) Organizirana Fašnička povorka kroz mjesto , sudionici su svi zaposleni djelatnici vrtića i djeca svih programa. Zajedničko druženje u dvorištu uz pjesmu, ples i krafne.

Voditelji aktivnosti : odgajateljice , odgajateljice pripravnice , zainteresirani roditelji i djeca obiju skupina u vrtiću

Ožujak: Obilježavamo Dan voda uz razne aktivnosti sa vodom u sobi i u dvorištu ( izrada „vodovoda“, igra što tone a što pluta, vodenica…).

Organiziran „turnir“ u nogometu (dječaci protiv djevojčica) – vježbamo za Dječju olimpijadu u Kutini.

Korizmeno je vrijeme i organiziramo aktivnosti čišćenja i sortiranja u SDB ( sobe dnevnog boravka za djecu skupina Kockice i Leptirići) .

Voditelji aktivnosti: svi odgojitelji, ravnateljica i djeca

Travanj: Uskrsno je vrijeme i provodimo ga u izradi uskrsnih ukrasa i izradi didaktičkih pomagala. Izrada stolnog kazališta i izrada štapnih lutaka i lutaka zijevalica.

Obilježavamo Dan planeta Zemlja, djeca i roditelji donose cvijeće i drvenaste sadnice , koje djeca sa odgajateljicama sade u cvjetnjak i u dvorište.

Voditelji aktivnosti: ravnateljica Narodne knjižnice i čitaonice , odgojitelji i djeca starije skupine

Svibanj: Organizirane sportske igre na otvorenom , natjecanje između grupa, poligoni, lopte raznih oblika i veličina.

Uvježbavanje plesne koreografije za završnu priredbu uz vanjskog suradnika – Marta Č.

10.05.odlazimo na Dječju olimpijadu ( koja se nakon 3 godine pauze , ponovno održala u Kutini). Naše mali natjecatelji osvojili su dvije brončane medalje – obje iz discipline štafeta 4x25 m (dječaci i djevojčice) .

Voditelji aktivnosti: vanjski suradnik(trenerica hip - hopa ( Marta Č.), odgajatelj pripravnik i djeca svih skupina

Lipanj: Dan vrtića ( 02.06.) proslavljen u dvorištu uz „napuhanac“ (donacija tate Kristijana Š.) , razne sportske i likovne aktivnosti, sladoled , kolači , kiflice , razne grickalice ( donacija roditelja).

Druženje sa roditeljima na kraju pedagoške godine 07.06. u dvorištu vrtića. Djeca i djelatnici vrtića pripremili su prigodan program , pjesma, ples, sve za „naše“ buduće školarce.

Voditelji aktivnosti : svi zaposlenici DV Iskrica, roditelji i djeca svih skupina

Srpanj: Spojene su skupine (dolazak oko 20-25 djece, vrijeme je godišnjih), aktivnosti su u velikoj mjeri sa vodom i najčešće su u dvorištu. Izrađene su razne vodenice od PNM materijala, šatori za skrivanje i igre skrivača, poligoni sa spravama za vježbanje , provlačenje, gađanje u mete , koš za košarku.

Voditelji aktivnosti: odgajateljice i djeca

Kolovoz: Spojene su i dalje skupine( dolazak oko 10-15 djece).Nastavljaju se aktivnosti iz srpnja(vezane uz vodu). Od novih aktivnosti dodane su aktivnosti sa pijeskom i kamenčićima ,loptama, malim i velikima (gađanje u cilj, gađanje u koš, hvatanje , bacanje u zrak, i sl.)

Voditelji aktivnosti: odgajateljice i djeca

Rujan: Obilježavanje Olimpijskog dana . Organiziran poligon za vježbanje(provlačenje, skakanje, puzanje) , vježbanje u krugu, preskakanje užeta, gađanje u koš. Obilježen prvi dan jeseni uz prigodno kostimiranje i angažiranje odgajatelja. Izrada izložbe jesenjih plodova na temu BUNDEVA. U suradnji sa kuharicom nakon izložbe bundeve koje su služile za „modele“ završavaju u loncu (juha od bundeva).

Voditelji aktivnosti: roditelji, odgojitelji, kuharica

Listopad: Obilježavanje- Dječji tjedan (prvi tjedan u listopadu) pod motom „Čini dobro svaki dan , pa ćeš biti sretan“, organiziran ples i pjesma pod tim motom, izrađeni likovni radovi kojima su djeca opisala tj. nacrtala što su dobro učinila svojim prijateljima.

 05.10.djeca skupine Kockice imaju aktivnost u Narodnoj knjižnici i čitaonici povodom Svjetskog tjedna svemira (04.10.-10.10.).

 Zahvalili smo se i za plodove Zemlje (drugi tjedan u listopadu). Kroz cijeli tjedan djeca i odgojitelji zajedno sa kuharicom pripremali su razne proizvode od brašna (slatke i slane – kruh, peciva, keksi i sl.) U posjet vrtiću došlo je dječje kazalište „Šareni svijet“ sa predstavom – „Mirisni kesten, prozor za kiše i šuškava jesen što diše.“

18.10. obilježili smo i Svjetski dan kravate, izradili smo male papirnate kravate za svu djecu i djelatnike , nakon ukrašavanja djeca odnose svoje kravate kući.

23.10.- u sklopu projekta „Ruksak(pun) kulture, u goste nam dolazi predstava „Misli u boji“(interaktivna, plesno-udaraljkaška predstava za djecu od 3-7 god. u izvedbi Plesnog centra Tala iz Zagreba.

Voditelji aktivnost: odgojiteljice, djeca, pomoćno osoblje vrtića, Plesni centar Tala iz Zagreba.

Studeni: Prva polovica studenog prošla nam je u obilježavanju „Mjesec knjige“.

13.11. skupina Kockice u Narodnoj knjižnici i čitaonici sluša priču „Šuma Striborova“ uz zanimljivu i neobičnu izvedbu pripovjedačice bajki.

Obilježili smo i Dan sjećanja na žrtve Vukovara i Škabrnje, paljenjem svijeća na mjesnom groblju, gledanjem fotografija i čitanjem priča o stradanjima i herojstvu naših branitelja.

Sve skupine u vrtiću svaka ponaosob organizira roditeljske sastanke( radionice) za djecu i roditelje. na radionicama izrađuju se ukrasi koji će biti izloženi na štandu u parku – 10.12. Adventski sajam u Lipovljanima (turistička zajednica iz Lipovljana). Osim sa štandom djeca su nastupala i sa par pjesmica i jednom plesnom točkom.

Voditelji aktivnosti: odgajateljice, djeca svih skupina, pomoćno osoblje u vrtiću,

 Narodna knjižnica i čitaonica , vanjski suradnici.

Prosinac: Dočekali smo i Sv. Nikolu u domu , podijelio nam je poklone koje je donirala Općina Lipovljani.Na blagdan Sv. Lucije posadili smo pšenicu u posudice koje su djeca svojevoljno ukrasila. Te posudice zajedno sa ukrasom za božićni bor (dječja slika u kuglici od kartona), djeca su odnijela doma i ukrasila sa tim svoje božićne borove.

Djeca skupine Kockice pozvana su na radionicu izrade božićnih čestitki u prostor Narodne knjižnice i čitaonice.

Voditelji aktivnosti: odgojitelji, djeca, ravnateljica Narodne knjižnice i čitaonice, vanjski suradnici

1. **BILANCA**

Imovina B001 -stanje na dan 31.12.2023.g. =18.073,94€ ,indeks smanjenja za 7,00% na šta utječe obračun amortizacije i smanjeni obim nabave imovine nakon adaptacije postojeće zgrade vrtića i nabave nove opreme i sitnog inventara

Račun 02 – Proizvedena dugotrajna imovina ,smanjen je indeks radi povećanja iznosa ispravka vrijednosti građevinskog objekta, postrojenja i opreme. Od opreme je nabavljeno Prijenosno računalo HP 15fc0008nm (izvor MZO fiskalna održivost)

Račun 04- Sitni inventar – indeks povećanja iznosi 31,6% , nabavljeno je ; zdjela pojedinačna inox 25cm,lopatica za kremu,lijevak 10 cm,usisavač s vrećicom samsung vcc crveni sušilo alu emotion 20m ,pribor za čišćenje set metlica +lopatica,organizator kutija za spremanje multibox 30l,pribor za čišćenje metla ,tepih otirač brzoupijajući 40x60 cm,organizator kutija za spremanje s poklopcem 40 x 30 cm,posuda pvc razna četvrtasta 30,zdjela pojedinačna culinaria 15cm,950ml,mint,toster preklopni gorenje ,otvarač za konzerve elemental,kist za kolače 17 cm,,modl za linzer kekse,ribež elemental,žlica italia za sok 6/1,žlica rossella 12/1 coffee,pribor za čišćenje mop rekord ,organizator sklopivi stolčić 37x33x28 cm,cjedilo za agrume sa spremnikom ploča za kuhanje indukcijska vivax ,mikser štapni bosch msm6mb21 ergomaster ,tembalo inox 14 cm – duboko,tembalo inox 14 cm –plitko,dječji stol sa 2 stolice –set,okvir ormar za odlaganje sa 9 kutija ,kuhalo za vodu vivax home wh 100g,magnetne pločice expert -set 110 kom.,stol s 4 odjeljka u boji

Račun 11- Financijska imovina =4.745,28€, novac na računu =3.672,62€

Novac na blagajni iznosi 14,38€

Sredstva na računu su prihodi od participacije roditelja za boravak djece u vrtiću i utrošiti će se za materijalne rashode u mjesecu siječnju 2024.g.

Račun 16 Potraživanja za prihode poslovanja =1.058,28€ od čega su dospjela potraživanja od 959,71€ za prihode od participacije roditelja i 108,00€ su nedospjela potraživanja od nadležnog proračuna koji nije doznačio doznaku iz prosinca od MZO za rad predškole .

Ujedno je knjižen ispravak vrijednosti potraživanja od 9,43€

|  |  |  |  |  |  |
| --- | --- | --- | --- | --- | --- |
| **Šifra** | **Naziv** | **Duguje** | **Potražuje** | **Saldo** | **Sisp** |
| **Kašnjenje od 1 do 30 dana** | **518,39** | **0,00** | **518,39** | **0,00** |
| **Kašnjenje od 31 do 60 dana** | **207,55** | **0,00** | **207,55** | **0,00** |
| **Kašnjenje od 61 do 90 dana** | **58,40** | **0,00** | **58,40** | **0,00** |
| **Kašnjenje od 91 do 120 dana** | **0,00** | **0,20** | **-0,20** | **0,00** |
| **Kašnjenje od 121 do 150 dana** | **0,00** | **0,25** | **-0,25** | **0,00** |
| **Kašnjenje od 181 do 210 dana** | **1,85** | **0,00** | **1,85** | **0,00** |
| **Kašnjenje od 241 do 270 dana** | **49,80** | **0,00** | **49,80** | **0,00** |
| **Kašnjenje od 271 do 300 dana** | **50,40** | **0,03** | **50,37** | **0,00** |
| **Kašnjenje od 301 do 330 dana** | **17,60** | **0,00** | **17,60** | **0,00** |
| **Kašnjenje od 331 do 360 dana** | **49,77** | **0,00** | **49,77** | **0,00** |
| **Kašnjenje od 361 do 390 dana** | **0,58** | **0,00** | **0,58** | **0,00** |
| **Kašnjenje od 421 do 450 dana** | **0,00** | **9,95** | **-9,95** | **0,00** |
| **Kašnjenje od 541 do 570 dana** | **11,15** | **0,00** | **11,15** | **0,00** |
| **Kašnjenje od 661 do 690 dana** | **3,45** | **0,00** | **3,45** | **0,00** |
| **Kašnjenje od 961 do 990 dana** | **0,03** | **0,00** | **0,03** | **0,00** |
| **Kašnjenje od 1261 do 1290 dana** | **1,09** | **0,00** | **1,09** | **0,00** |
| **Kašnjenje od 1681 do 1710 dana** | **0,07** | **0,00** | **0,07** | **0,00** |
| **Kašnjenje od 2041 do 2070 dana** | **0,01** | **0,00** | **0,01** | **0,00** |
|   | **SVEUKUPNO::** | **970,14** | **10,43** | **959,71** | **0,00** |

Račun 23 Obveze za rashode poslovanja =2.388,39€ obveze su dospjele u iznosu od 867,04€ Te nedospjele u iznosu od 1.521,35€

Račun 91 Vlastiti izvori i ispravak vlastitih izvora odgovara vrijednosti imovine

Račun 922 Višak prihoda =1.298,61€ rezultat je dobre naplate prihoda od participacije za boravak djece u vrtiću

1. **Obveze**

|  |  |  |  |  |
| --- | --- | --- | --- | --- |
| **Broj računa** | **Naziv računa** | **Početno stanje** | **Promet** | **Saldo** |
| **Duguje**  | **Potražuje** | **Duguje**  | **Potražuje** | **Duguje**  | **Potražuje** |
|   |   |   |   |   |   |   |   |   |   |   |   |   |   |   |   |   |   |   |   |   |
|   |   |   | 231110 | Obveze za zaposlene i privremeno zaposlene  | 0,00 | 0,00 | 83.063,47 | 83.063,47 | 0,00 | 0,00 |
|   |   |   | 231210 | Obveze za doprinose  | 0,00 | 0,00 | 18.050,78 | 18.050,78 | 0,00 | 0,00 |
|   |   |   | 231310 | Obveze za plaće u naravi  | 0,00 | 0,00 | 22.611,19 | 22.611,19 | 0,00 | 0,00 |
|   |   |   | 231320 | Obveze za doprinose  | 0,00 | 0,00 | 18.464,59 | 18.464,59 | 0,00 | 0,00 |
|   |   | **231** | **Obveze za zaposlene**  | **0,00** | **0,00** | **142.190,03** | **142.190,03** | **0,00** | **0,00** |
|   |   |   | 232110 | Službena putovanja  | 0,00 | 0,00 | 655,35 | 655,35 | 0,00 | 0,00 |
|   |   |   | 232120 | Naknade za prijevoz, za rad na terenu i odvojeni život  | 0,00 | 0,00 | 5.024,52 | 5.024,52 | 0,00 | 0,00 |
|   |   |   | 232130 | Stručno usavršavanje zaposlenika  | 0,00 | 0,00 | 551,74 | 551,74 | 0,00 | 0,00 |
|   |   |   | 232210 | Uredski materijal i ostali materijalni rashodi  | 0,00 | 286,26 | 1.695,65 | 1.662,22 | 0,00 | 252,83 |
|   |   |   | 232220 | Materijal i sirovine  | 0,00 | 791,44 | 15.051,48 | 15.175,45 | 0,00 | 915,41 |
|   |   |   | 232230 | Energija  | 0,00 | 0,00 | 3.305,22 | 3.570,75 | 0,00 | 265,53 |
|   |   |   | 232250 | Sitni inventar i auto gume  | 0,00 | 0,00 | 1.249,84 | 1.575,24 | 0,00 | 325,40 |
|   |   |   | 232270  | Službena, radna i zaštitna odjeća i obuća  | 0,00 | 0,00 | 545,29 | 545,29 | 0,00 | 0,00 |
|   |   |   | 232310 | Usluge telefona, pošte i prijevoza  | 0,00 | 44,51 | 543,17 | 498,66 | 0,00 | 0,00 |
|   |   |   | 232320 | Usluge tekućeg i investicijskog održavanja  | 0,00 | 0,00 | 236,31 | 236,31 | 0,00 | 0,00 |
|   |   |   | 232340 | Komunalne usluge  | 0,00 | 70,31 | 951,22 | 948,08 | 0,00 | 67,17 |
|   |   |   | 232360 | Zdravstvene i veterinarske usluge  | 0,00 | 0,00 | 597,56 | 597,56 | 0,00 | 0,00 |
|   |   |   | 232370 | Intelektualne i osobne usluge  | 0,00 | 0,00 | 1.114,75 | 1.114,75 | 0,00 | 0,00 |
|   |   |   | 232380 | Računalne usluge  | 0,00 | 0,00 | 1,66 | 1,66 | 0,00 | 0,00 |
|   |   |   | 232390 | Ostale usluge  | 23,47 | 0,00 | -23,47 | 0,00 | 0,00 | 0,00 |
|   |   |   | 232392 | Ostale nespomenute usluge | 0,00 | 23,47 | 23,47 | 0,00 | 0,00 | 0,00 |
|   |   |   | 232920 | Premije osiguranja  | 0,00 | 0,01 | 626,56 | 695,94 | 0,00 | 69,39 |
|   |   |   | 232930 | Reprezentacija  | 0,00 | 0,00 | 30,00 | 30,00 | 0,00 | 0,00 |
|   |   |   | 232990 | Ostali nespomenuti rashodi poslovanja  | 0,00 | 0,00 | 3.565,95 | 3.986,08 | 0,00 | 420,13 |
|   |   | **232** | **Obveze za materijalne rashode**  | **23,47** | **1.216,00** | **35.746,27** | **36.869,60** | **0,00** | **2.315,86** |
|   |   |   | 234310 | Obveze za bankarske usluge i usluge platnog prometa  | 0,00 | 52,38 | 532,53 | 552,68 | 0,00 | 72,53 |
|   |   | **234** | **Obveze za financijske rashode**  | **0,00** | **52,38** | **532,53** | **552,68** | **0,00** | **72,53** |
|   | **23** | **Obveze za rashode poslovanja**  | **23,47** | **1.268,38** | **178.468,83** | **179.612,31** | **0,00** | **2.388,39** |
|   |   |   | 242210 | Uredska oprema i namještaj  | 0,00 | 0,00 | 1.199,80 | 1.199,80 | 0,00 | 0,00 |
|   |   | **242** | **Obveze za nabavu proizvedene dugotrajne imovine**  | **0,00** | **0,00** | **1.199,80** | **1.199,80** | **0,00** | **0,00** |
|   | **24** | **Obveze za nabavu nefinancijske imovine**  | **0,00** | **0,00** | **1.199,80** | **1.199,80** | **0,00** | **0,00** |
| **2** | **Obveze**  | **23,47** | **1.268,38** | **179.668,63** | **180.812,11** | **0,00** | **2.388,39** |
| Sveukupno | 23,47 | 1.268,38 | 179.668,63 | 180.812,11 | 0,00 | 2.388,39 |
|   |   |   |   |   |   |   |   |   |   |   |   |   |   |   |   |   |   |   |   |   |
| **Ukupni saldo** | **-1.244,91** |   |   |   |   | **-2.388,39** |

* Dječji vrtić Iskrica Lipovljani nema primljenih i danih zajmova niti potencijalnih obveza u 2023.g.

U Lipovljanima, 29.siječnja 2024.g.

Ravnateljica :

 Marija Duda